146. löggjafarþing 2016–2017.

Þingskjal 1114 — 517. mál.

Svar

ferðamála-, iðnaðar- og nýsköpunarráðherra við fyrirspurn frá
Einari Brynjólfssyni um samninga atvinnuvega- og nýsköpunarráðuneytisins
og undirstofnana þess við sveitarfélög.

Fyrirspurnin hljóðar svo:

Hvaða samningar atvinnuvega- og nýsköpunarráðuneytisins og undirstofnana þess við sveitarfélögin, á málefnasviði ráðherra, voru í gildi 1. apríl 2017, hvaða samningar milli þessara aðila runnu út á tímabilinu 1. janúar 2006 til og með 1. apríl 2017 og eftir hvaða samningum var enn greitt 1. apríl 2017 þótt gildistími þeirra væri liðinn? Óskað er eftir stuttri lýsingu á efni hvers samnings fyrir sig.

Atvinnuvega- og nýsköpunarráðuneytið hefur á því tímabili sem spurt er um ekki gert neina samninga við sveitarfélög fyrir hönd ferðamála-, iðnaðar- og nýsköpunarráðherra.

Atvinnuvega- og nýsköpunarráðuneytið leitaði upplýsinga hjá stofnunum sem heyra undir ferðamála-, iðnaðar- og nýsköpunarráðherra um hvort einhverjir samningar hefðu verið gerðir sem féllu undir efni fyrirspurnarinnar. Í svari frá Ferðamálastofu kemur fram að stofn
unin hafi gert samninga við eftirtalin sveitarfélög:

Árlegt rekstrarframlag Ferðamálastofu til landshlutamiðstöðva og landamæramiðstöðvar á Seyðisfirði.

Upplýsingamiðstöðin í Reykjavík	Reykjavíkurborg	4.488.000 kr.
Upplýsingamiðstöð Reykjaness	Markaðsstofa Reykjaness	2.630.000 kr.
Upplýsingamiðstöð Vestfjarða	Ísafjarðarbær	2.630.000 kr.
Upplýsingamiðstöð Norðurlands vestra	Sveitarfélagið Skagafjörður	2.630.000 kr.
Upplýsingamiðstöð Norðurlands	Akureyrarkaupstaður	3.717.000 kr.
Upplýsingamiðstöðin á Höfn	Sveitarfélagið Hornafjörður	2.630.000 kr.
Upplýsingamiðstöð Suðurlands	Hveragerðisbær	2.630.000 kr.
Upplýsingamiðstöðin á Seyðisfirði	Seyðisfjarðarkaupstaður	1.595.000 kr.

Aðrir samningar Ferðamálastofu við sveitarfélög.

Höfuðborgarstofa	Markaðsstarf og þróun	4.695.000 kr.
Höfuðborgarstofa	Áfangastaðaáætlanir DMP	5.000.000 kr.
Höfuðborgarstofa	Upplýsingaveita /DMP	5.000.000 kr.
Höfuðborgarstofa	Verkefnastjóri áfangastaðaáætlunar	9.720.000 kr.
Höfuðborgarstofa	Assessing thep impact of Airbnb on the housing market in Reykjavík	1.500.000 kr.

Aðrar stofnanir sem heyra undir ferðamála-, iðnaðar- og nýsköpunarráðherra höfðu ekki gert samninga við sveitarfélög.